2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 25 της 7 Δεκ. 1959/22 Ιαν. 1960 Περί του τρόπου και του χρόνου λειτουργίας της Ειδικής Σχολής Διοικήσεως Νοσηλευτικών Ιδρυμάτων κ.λπ. Έχοντες υπ’ όψει: 1)Τας διατάξεις του άρθρ. 30 του υπ’ αριθ. 3895/58 Ν.Δ/τος «περί τροποποιήσεως των περί Ιατρικών Συλλόγων καί τινων άλλων διατάξεων» και 2)Την υπ’ αριθ. 561/1959 γνώμην του Συμβουλίου Επικρατείας, προτάσει των Ημετέρων επί της Κοινωνικής Προνοίας Υπουργού και Υφυπουργού, απεφασίσαμεν και διατάσσομεν: Άρθρ.1.-1.Η δύναμει του άρθρ. 30 του υπ’ αριθ. 3895/58 Ν.Δ. συσταθείσα Ειδική Σχολή Διοικήσεως Νοσηλευτικών Ιδρυμάτων αναφερομένη εφ’ εξής εν τω παρόντι, ως «Σχολή» άρχεται λειτουργούσα από της 15ης Οκτ. 1960. 2.Η Σχολή περιλαμβάνει δύο τάξεις ήτοι: α)την τάξιν των εκπαιδευομένων και β)την τάξιν των μετεκπαιδευομένων. 3.Η διάρκεια της φοιτήσεως των εκπαιδευομένων ορίζεται ενιαυσία, αρχομένη από της 15ης Οκτωβρίου και λήγουσα την 30ήν Σεπτεμβρίου του επομένου έτους. 4.Η φοίτησις ορίζεται εις δύο περιόδους ήτοι: α)Περίοδον των θεωρητικών μαθημάτων, ήτις άρχεται από 15ης Οκτωβρίου και λήγει την 15ην Ιουνίου του επομένου έτους και β)Περίοδον της πρακτικής ασκήσεως, ήτις άρχεται από της 15ης Ιουλίου και λήγει την 15ην Σεπτεμβρίου. 5.Η διάρκεια της φοιτήσεως των μετεκπαιδευομένων ορίζεται εξάμηνος αρχομένη από της 15ης Οκτωβρίου και λήγουσα την 30ήν Μαρτίου του επομένου έτους. 6.Η Σχολή διακόπτει τα μαθήματα κατά τας εορτάς των Χριστουγέννων και του Νέου έτους, καθώς και του Πάσχα. Αι ημερομηνίαι ενάρξεως και λήξεως των διακοπών συμπίπτουν προς τας εκάστοτε οριζομένας, δια τας Ανωτάτας του Κράτους Σχολάς. Άρθρ.10.-1.Η Διεύθυνσις της Σχολής ανατίθεται δι’ αποφάσεως του Υπουργού Κοινωνικής Προνοίας, εις μόνιμον υπάλληλον της Α΄ Κατηγορίας του Υπουργείου τούτου, επί βαθμώ 4ω ή 3ω ή 2ω. 2.Δια την διεξαγωγήν της υπηρεσίας της Σχολής χρησιμοποιούνται μέχρι τέσσερις υπάλληλοι της Υγειονομικής Σχολής Αθηνών οριζόμενοι δι’ αποφάσεως του Υπουργού Κοινωνικής Προνοίας. 3.Παρά τη Διευθύνσει της Σχολής λειτουργεί Τμήμα Γραμματείας υπό της οποίας και τηρούνται: α)Βιβλίον Ημερησίας Διαταγής. β)Βιβλία πρωτοκόλλου εμπιστευτικής και κοινής αλληλογραφίας. γ)Βιβλία διεκπεραιώσεως αλληλογραφίας. δ)Μητρώον των μαθητών. ε)Βιβλία βαθμολογίας κατά τάξιν. ς)Βιβλία διαχειρίσεως της χρηματικής και λοιπής περιουσίας της Σχολής. Σελ. 79 49 Σχολή Διοικήσεως Νοσηλευτ.Ιδρυμάτων 34.Α.δ.2 ζ)Βιβλίον Πρακτικών Συνεδριάσεων της Διοικούσης Επιτροπής Εκπαιδεύσεως. η)Το Αρχείον. Υπεύθυνος της Γραμματείας ορίζεται υπό του Διευθυντού της Σχολής εις εκ των εις την διάθεσιν της Σχολής τιθεμένων υπαλλήλων. Η Σχολή διαθέτει ιδίαν σφραγίδα φέρουσα κυκλοτερώς τας λέξεις εξωτερικώς μεν «Υπουργείον Κοινωνικής Προνοίας», εσωτερικώς δε τας λέξεις «Ειδική Σχολή Διοικήσεως Νοσηλευτικών Ιδρυμάτων». 4.Η φοίτησις εν τη Σχολή των τε εκπαιδευομένων και μετεκαπιδευομένων ενεργείται εις βάρος των πιστώσεων λειτουργίας της Σχολής. Άρθρ.11.-Κατ’ εξαίρεσιν η λειτουργία της τάξεως των μετεκπαιδευομένων της Σχολής άρχεται από της 1ης Ιαν. 1960, η δε διάρκεια της φοιτήσεως των μετεκπαιδευομένων, κατά την πρώτην λειτουργίαν της τάξεως ταύτης, ορίζεται από 1ης Ιανουαρίου μέχρι και της 15ης Ιουνίου 1960. Εις τους αυτούς επί της Κοινωνικής Προνοίας Υπουργόν και Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 80 50 34.Α.δ.2 Σχολή Διοικήσεως Νοσηλευτ.Ιδρυμάτων Άρθρ.2.-1.Η εισαγωγή, προς φοίτησιν εν τη Σχολή των υποψηφίων δι’ εκπαίδευσιν ενεργείται κατόπιν εισαγωγικών εξετάσεων και επί τη βάσει της σειράς επιτυχίας αυτών. 2.Ο αριθμός των εν τη Σχολή εισαγομένων κατ’ έτος δι’ εκπαίδευσιν δεν δύναται να είναι ανώτερος των 20, ο δε αριθμός των μετεκπαιδευομένων ορίζεται δι’ αποφάσεως του Υπουργού Κοινωνικής Προνοίας. Άρθρ.3.-Δια την συμμετοχήν εις τας εισαγωγικάς εξετάσεις της Σχολής οι υποψήφιοι δέον να κέκτηνται τα κάτωθι προσόντα: α)Πτυχίον μιας των ανεγνωρισμένων υπό του Κράτους Ανωτάτων Σχολών. β)Ηλικίαν ουχί ανωτέραν των 32 ετών. Σελ. 77 47 Σχολή Διοικήσεως Νοσηλευτ.Ιδρυμάτων 34.Α.δ.1-2 ΄Αρθρ.4.-1.Αι εισιτήριοι εξετάσεις διενεργούνται εντός του πρώτου πενθημέρου του μηνός Οκτωβρίου εκάστου έτους. 2.Οι υφιστάμενοι εισιτήριον εξέτασιν εξετάζονται γραπτώς επί γενικού κοινωνικού θέματος. 3.Το ονοματεπώνυμον των υφιστάμενων γραπτήν εισιτήριον εξέτασιν καλύπτεται δι’ αδιαφανούς χάρτου, όστις αποσφραγίζεται κατά την έκδοσιν του αποτελέσματος και μετά την αναγραφήν επ’ αυτού του βαθμού. 4.Η εισιτήριος εξέτασις ενεργείται υπό της Διοικούσης Επιτροπής Εκπαιδεύσεως. 5.Η βαθμολογία των γραπτών ενεργείται υπό ενός εκάστου των μελών της Διοικούσης Επιτροπής, εκ δε του αθροίσματος των βαθμών εκάστου γραπτού, εξάγεται ο μέσος όρος δια της διαιρέσεως του αθροίσματος των βαθμών δια του αριθμού των βαθμολογούντων. Ο ούτως εξαγόμενος μέσος όρος αποτελεί και τον βαθμόν επιδόσεως εκάστου υποψηφίου. 6.Ανώτατον όριον βαθμολογίας ορίζεται ο βαθμός 10. 7.Υποψήφιος λαβών κάτω του 5 αποκλείεται της εισαγωγής εν τη Σχολή. Άρθρ.5.-Τα διδακτέα  μαθήματα εν τη Σχολή είναι: Α΄ Γενικά 1.Η Δημόσια Υγεία, η Ιατρική Αντίληψις και η Κοινωνική Πρόνοια εν Ελλάδι, ήτοι: α)Ιστορική ανασκόπησις, ανάπτυξις και εξέλιξις των φορέων Υγιεινής και Κοινωνικής Προνοίας εν Ελλάδι. β)Σημερινή οργάνωσις της Νοσοκομειακής περιθάλψεως και σχέσις των πάσης φύσεως Νοσηλευτικών Ιδρυμάτων μετά του Υπουργείου Κοινωνικής Προνοίας, των άλλων Υγειονομικών και Κοινωνικών φορέων και της Κοινωνίας. γ)Αποστολή της Κοινωνικής Υπηρεσίας του Νοσοκομείου. δ)Συμβολή του Νοσοκομείου εις την ανάπτυξιν μιας περιοχής. ε)Θέματα ψυχολογίας και συμπεριφοράς. ς)Νομοθεσία διέπουσα την ίδρυσιν, οργάνωσιν και λειτουργίαν Νοσηλευτικών Ιδρυμάτων πάσης φύσεως. ζ)Νοσοκομειακή οργάνωσις εις άλλας χώρας. η)Ιατρικά και υγειονομικά προβλήματα της χώρας. 2.Βασικά στοιχεία ιατρικής επιστήμης, ήτοι: α)Γενικαί αρχαί επιδημιολογίας, δημοσίας υγιεινής, υγειονομικής μηχανικής και μικροβιολογίας. β)Στοιχεία Ανατομικής, Φυσιολογίας και Ιατροδικαστικής. γ)Απομονώσεις. δ)Ιατρική και φαρμακευτική ορολογία. Σελ. 78 3.Στοιχεία Δικαίου:  α)Γενικαί αρχαί (περί ενοχής ευθύνης προστήσαντος και περί ευθυνών γενικώς της Διοικήσεως και του Νοσοκομείου). β)Νομοθεσία περί Νομικών Προσώπων. Β΄ Ειδικά 1.Γενικαί Αρχαί Διοικήσεως και οργανώσεως Νοσοκομείων. 2.Οργάνωσις, Διοίκησις και λειτουργία διοικητικών και Οικονομικών Υπηρεσιών. 3.Οργάνωσις και Διοίκησις Ιατρικής Υπηρεσίας. 4.Οργάνωσις και Διοίκησις Νοσηλευτικής Υπηρεσίας και εκπαιδεύσις Νοσηλευτικού προσωπικού. 5.Διοίκησις προσωπικού. 6.Διαδικασία ανεγέρσεως, επεκτάσεως και διαρρυθμίσεως Νοσοκομειακών κτιρίων και τρόπος παρακολουθήσεως της συντηρήσεως αυτών. 7.Οργάνωσις και λειτουργία τεχνικών υπηρεσιών. 8.Στατιστική. Η πρακτική άσκησις των εκπαιδευομένων περιλαμβάνει εργασίαν και επισκέψεις εις Γενικά και Ειδικά Νοσοκομεία, Υγειονομικάς Υπηρεσίας ως και Υπηρεσίας και Ιδρύματα Κοινωνικής Προνοίας κατά το καθοριζόμενον υπό της Διοικούσης Επιτροπής Εκπαιδεύσεως πρόγραμμα. 48 34.Α.δ.2 Σχολή Διοικήσεως Νοσηλευτ.Ιδρυμάτων Άρθρ.6.-1.Άμα τη λήξει εκάστης εκπαιδευτικής ή μετεκπαιδευτικής περιόδου των θεωρ/κών μαθημάτων, διεξάγονται γραπταί πτυχιακαί εξετάσεις των εκπαιδ/μένων ή των μετεκπαιδευομένων επί της διδαχθείσης ύλης και κατά το καταρτιζόμενον πρόγραμμα υπό της Διοικούσης Επιτροπής Εκπαιδεύσεως. 2.Η βαθμολογία ενεργείται υπό εκάστου των εξεταστών και κατατίθεται εις την Διοικούσαν Επιτροπήν Εκπαιδεύσεως εντός διημέρου από της διεξαγωγής των εξετάσεων, ομού μετά των γραπτών. 3.Η Διοικούσα Επιτροπή Εκπαιδεύσεως άμα τη καταθέσει παρ’ αυτή της βαθμολογίας και των γραπτών υπό ενός εκάστου των εξεταστών καταχωρεί εν συνεδριάσει την αναλυτικήν βαθμολογίαν εις το βιβλίον βαθμολογίας και εξάγει τον μέσον όρον βαθμολογίας εκάστου των εξετασθέντων, όστις αποτελεί και τον βαθμόν επιδόσεως αυτού. 4.Επιτυχών θεωρείται ο λαβών βαθμόν 5 εις έκαστον των μαθημάτων, ως και ο υστερήσας του βαθμού τούτου εις δύο το πολύ μαθήματα, εφ’ όσον ο μέσος όρος όλων των βαθμών αυτού, ισούται τουλάχιστον προς 5. 5.Εις τους αποτυγχάνοντας κατά τας πτυχιακάς εξετάσεις απαγορεύεται η συνέχισις της πρακτικής εκπαιδεύσεως. Ομοίως οι αποτυγχάνοντες κατά τας πτυχιακάς εξετάσεις εκπαιδευόμενοι ή μετεκπαιδευόμενοι δεν επανεισάγονται εις την Σχολήν. Άρθρ.7.-Άμα τη λήξει της περιόδου πρακτικής ασκήσεως των εκπαιδευομένων και της περιόδου των μετεκπαιδευομένων απονέμεται εις τους επιτυγχάνοντας κατά τας πτυχιακάς εξετάσεις ειδικόν πτυχίον της Σχολής, ο τύπος του οποίου καθορισθήσεται δι’ αποφάσεως του Υπουργού Κοινωνικής Προνοίας. Άρθρ.8.-Το Διδακτικόν προσωπικόν της Σχολής ορίζεται δι’ αποφάσεως του Υπουργού Κοινωνικής Προνοίας, εκ Καθηγητών ή Υφηγητών των αντιστοίχων ή σχετικών εδρών του Πανεπιστημίου Αθηνών, της Ανωτάτης Σχολής Οικονομικών και Εμπορικών Επιστημών, της Υγειονομικής Σχολής Αθηνών και εξ ανωτέρων ή ανωτάτων υπάλλήλων αρμοδιότητος του Υπουργείου Κοινωνικής Προνοίας και των Ασφαλιστικών Οργανισμών. Άρθρ.9.-1.Η Διοίκησις της Σχολής ασκείται υπό τριμελούς Επιτροπής φέρουσα την επωνυμίαν «Διοικούσα Επιτροπή Εκπαιδεύσεως» και αποτελείται εκ των: α)Γενικού Διευθυντού Υγιεινής του Υπουργείου Κοινωνικής Προνοίας ως Προέδρου. β)Ενός Καθηγητού της Υγειονομικής Σχολής Αθηνών. γ)Διευθυντού Νοσηλευτικών Ιδρυμάτων του Υπουργείου Κοινωνικής Προνοίας. Των άνω τακτικών μελών της Διοικούσης Επιτροπής Εκπαιδεύσεως ορίζονται ισάριθμοι αναπληρωταί δι’ αποφάσεως του Υπουργού Κοινωνικής Προνοίας. 2.Αρμοδιότητες της Διοικούσης Επιτροπής είναι: α)Η οργάνωσις και λειτουργία της Σχολής. β)Η ενέργεια της δημιουργίας των απαραιτήτων προϋποθέσεων δια την προκήρυξιν των εισαγωγικών εξετάσεων, της εισόδου των υποψηφίων και της ενάρξεως των μαθημάτων. γ)Ο καταρτισμός του προγράμματος εκπαιδεύσεως και η παρακολούθησις της καλής και πιστής εφαρμογής τούτου. δ)Η διενέργεια των εισαγωγικών εξετάσεων. ε)Η παρακολούθησις της κανονικής φοιτήσεως των εκπαιδευομένων και μετεκπαιδευομένων, και της επιδόσεως και αποδόσεως τούτων κατά το διάστημα της φοιτήσεώς των. ς)Ο καθορισμός του προγράμματος των πτυχιακών εξετάσεων και η επίβλεψις της καλής διεξαγωγής αυτών. ζ)Η συγκέντρωσις των γραπτών και της αναλυτικής βαθμολογίας, η εξαγωγή του μέσου όρου βαθμολογίας και η καταχώρησις ταύτης εις το τηρούμενον βιβλίον βαθμολογίας. η)Η διαφύλαξις των γραπτών των εισιτηρίων και πτυχιακών εξετάσεων. θ)Ο προσδιορισμός των εξόδων και εσόδων της Σχολής και η μέριμνα δια την αναγραφήν των αντιστοίχων πιστώσεων εις τον προϋπολογισμόν της Υγειονομικής Σχολής. Η διεξαγωγή της αλληλογραφίας της Σχολής ενεργείται υπό του Προέδρου της Διοικούσης Επιτροπής Εκπαιδεύσεως ή και του Διευθυντού της Σχολής.

[Source: greek_legal_code_raptarchis | Tokens: 9556]